|  |  |  |  |
| --- | --- | --- | --- |
| <<Account\_Sfx\_Nm\_GLBL>> <<Account\_Name>>  <<Address\_GLBL\_Line\_1\_Adrs\_Txt\_GLBL>>  <<Address\_GLBL\_Line\_2\_Adrs\_Txt\_GLBL>>  <<Address\_GLBL\_Zip\_Postal\_Code\_GLBL>> <<Address\_GLBL\_City\_GLBL>> | | | |
|  |  |  | <<Today\_\_s>> |

**Acord de transparență în raportare**

Stimată/e Dnă/Dle <<Account\_Title\_Desc\_Glbl>> <<Account\_Sfx\_Nm\_GLBL>> <<Account\_LastName>>,

Eli Lilly România S.R.L. („Lilly”), în calitate de companie farmaceutică și membră a Asociației Române a Producătorilor Internaționali de Medicamente („ARPIM”) se angajează să respecte Codul ARPIM pentru Dezvăluirea Transferurilor de Valoare de la Companiile Farmaceutice către Profesioniștii din Domeniul Medical (HCP) și Organizațiile Medicale (HCO) („Codul”) care solicită transparență cu privire la transferurile de valoare ce au loc între o companie farmaceutică și un profesionist din domeniul medical.

Pentru a îndeplini aceste cerințe, Lilly trebuie să facă publice pe pagina proprie de internet și pe pagina de internet a ARPIM, următoarele categorii de date cu caracter personal cu privire la dumneavoastră („date cu caracter personal”) și date privind transferul de valoare:

* **Date cu caracter personal**: nume și prenume complet, orașul activității principale, țara unde se desfășoară activitatea principală, adresa unde se desfășoară activitatea principală, codul unic de identificare la nivel local;
* **Transfer de valori**:
* sponsorizări, contribuții la costurile legate de evenimente (taxe de participare, transport, cazare);
* onorarii pentru servicii și consultanță, inclusiv costuri asociate cu aceste tipuri de servicii.

Datele cu caracter personal menționate vor fi colectate și transferate într-un sistem centralizat de prelucrare a datelor deținut de Eli Lilly în Statele Unite ale Americii, pentru consolidare și agregare, iar mai apoi vor fi redistribuite în România pentru realizarea scopurilor de raportare.

Dezvăluirea făcută prin intermediul paginii de internet așa cum se menționează mai sus în acest document se va face anual și fiecare perioadă de raportare va acoperi un întreg an calendaristic (**„Perioada de Raportare”**). Prima Perioadă de Raportare va corespunde anului calendaristic 2015, dezvăluirea având loc până la mijlocul anului 2016 pentru informațiile din anul 2015 și mijlocul anului 2017 pentru perioada de raportare 2016.

Ne angajăm să protejăm datele dumneavoastră cu caracter personal și să respectăm legislația privind protecția datelor în vigoare în prezent. De aceea, ne vom îndeplini obligațiile mai sus menționate numai după obținerea acordului dumneavoastră.

Prin semnarea acestui Acord, vă dați consimțământul ca Eli Lilly să prelucreze datele dumneavoastră cu caracter personal în scopul îndeplinirii cerințelor din Cod privind datele legate de orice interacțiune ce presupune transferuri de valoare pe care Eli Lilly ar putea să o aibă cu dumneavoastră în viitor.

Dacă, în orice moment, ne notificați că nu mai doriți ca informațiile dumneavoastră să fie făcute publice, nu vom mai dezvălui datele dumneavoastră pe viitor la nivel individual.

În cazul în care doriți să accesați, să interveniți (inclusiv, printre altele, să corectați) asupra informațiilor dumneavoastră cu caracter personal deținute sau dezvăluite de Eli Lilly, sau să vă opuneți prelucrării viitoare a informațiilor dumneavoastră, vă rugăm să ne contactați la adresa Eli Lilly Romania, Bucharest Business Park, Str. Menuetului nr. 12, Corp D, Sector 1, Bucureşti, sau să ne trimiteţi un e-mail la adresa data\_privacy@lilly.com, sau să urmăriți instrucțiunile oferite pe pagina noastră de internet cu privire la transparență (aceasta și în eventualitatea când datele sunt publicate fie pe pagina de internet a unei asociații profesionale din industrie sau pe o pagină de internet a unei autorități publice, întrucât, în calitate de operator de date, noi trebuie să avem controlul asupra datelor dezvăluite oriunde acestea apar). Vă rugăm să aveți în vedere de asemenea că aveți dreptul de a nu fi supus unei decizii individuale cu caracter automat și dreptul de a vă adresa instanțelor de judecată.

**Prin prezenta consimt ca datele mele cu caracter personal să fie prelucrate în conformitate cu procedura stabilită prin acest Acord. Mi-a fost adus la cunoștință faptul că acordarea consimțământului este voluntară și poate fi revocată în orice moment, precum și că nu voi suferi consecințe negative în cazul în care aleg să nu semnez această declarație.**

Îmi dau acordul

Nu îmi dau acordul

\_\_\_\_\_\_\_\_\_\_\_\_\_\_\_                                                                      \_\_\_\_\_\_\_\_\_\_\_\_\_\_\_\_\_\_\_\_\_ (Data)                                                                                  (Semnătura)