|  |  |  |
| --- | --- | --- |
| **<<Account\_Sfx\_Nm\_GLBL>> <<Account\_Name>>** <<Address\_GLBL\_Line\_1\_Adrs\_Txt\_GLBL>>  <<Address\_GLBL\_Line\_2\_Adrs\_Txt\_GLBL>>  <<Address\_GLBL\_Zip\_Postal\_Code\_GLBL>> <<Address\_GLBL\_City\_GLBL>> |  |  |
|  |  | <<Today\_\_s>> |

**ACORD DE TRANSPARENȚĂ ÎN RAPORTARE**

**Informare privind transparența în raportare**

Stimată/e Dnă/Dle <<Account\_Title\_Desc\_Glbl>> <<Account\_Sfx\_Nm\_GLBL>> <<Account\_LastName>>,

Eli Lilly România S.R.L. („**Lilly**”), în calitatea sa de companie farmaceutică și membră a Asociației Române a Producătorilor Internaționali de Medicamente („**ARPIM**”) se angajează să respecte Codul ARPIM pentru Publicarea Transferurilor de Valoare de la Companiile Farmaceutice către Profesioniștii din Domeniul Medical (HCP) și Organizațiile Medicale (HCO) (**„Codul”**) care solicită transparență cu privire la transferurile de valoare ce au loc între o companie farmaceutică și un profesionist din domeniul medical.

Pentru a îndeplini aceste cerințe, Lilly trebuie să facă publice pe pagina proprie de internet și pe pagina de internet a ARPIM următoarele categorii de date cu caracter personal cu privire la dumneavoastră (**„date cu caracter personal”**) și date privind transferul de valoare:

* **Date cu caracter personal:** nume și prenume complet, orașul activității principale, țara unde își desfășoară activitatea principală, adresa unde își desfășoară activitatea principală;
* **Transfer de valori:**
* sponsorizări, contribuții la costurile evenimentelor (taxe de participare, transport, cazare)
* onorarii pentru servicii și consultanță, inclusiv costuri asociate cu aceste tipuri de servicii.

Publicarea se va face anual și fiecare perioadă de raportare va acoperi un întreg an calendaristic (**„Perioada de Raportare”**). Prima Perioadă de Raportare va corespunde anului calendaristic 2015. Publicarea va avea loc până la mijlocul anului 2016 pentru informațiile din anul 2015 și mijlocul anului 2017 pentru perioada de raportare 2016.

Pe lângă obligațiile privind transparența pe care le are Lilly în baza Codului, Lilly se supune de asemenea și cerințelor de transparență prevăzute de legislația din România, respectiv Legea nr. 95/2006 privind reforma în domeniul sănătății amendată prin Ordonanţa de Urgenţă nr. 2/2014, precum și legislația secundară („**Legea privind transparența**”).

Pentru a respecta cerințele Legii privind transparența, Lilly trebuie să publice pe pagina de internet a Agenției Naționale a Medicamentului și a Dispozitivelor Medicale („**ANMDM**”) următoarele informații:

* **Date cu caracter personal:** nume și prenume complet, orașul activității principale, țara unde își desfășoară activitatea principală, adresa unde își desfășoară activitatea principală, funcția;
* **Transfer de valori:**
* sponsorizări, contribuții la costurile evenimentelor (taxe de participare, transport, cazare)
* alte cheltuieli care nu reprezintă sponsorizări, precum: onorarii pentru servicii și consultanță, costuri asociate cu aceste tipuri de servicii etc.

Publicarea informațiilor pe pagina de internet a ANMDM conform celor menționate mai sus se va realiza în primul trimestru al fiecărui an pentru anul anterior în care Lilly a desfășurat activitățile.

Datele cu caracter personal menționate vor fi colectate și transferate într-un sistem centralizat de prelucrare a datelor deținut de compania Eli Lilly din Statele Unite ale Americii, pentru consolidare și agregare, iar mai apoi vor fi redistribuite înapoi în România pentru realizarea scopurilor de raportare.

În cazul în care doriți să accesați, să interveniți (inclusiv, printre altele, să corectați) asupra oricăror dintre datele dumneavoastră cu caracter personal deținute sau dezvăluite de Lilly, sau să vă opuneți prelucrării viitoare a datelor dumneavoastră, în condițiile legii, vă rugăm să ne contactați la adresa: Eli Lilly Romania, Bucharest Business Park, strada Menuetului nr. 12, clădirea D, etajul 2, sector 1, București sau să ne trimiteți un e-mail la adresa data\_privacy@lilly.com sau să urmăriți instrucțiunile oferite pe pagina noastră de internet cu privire la transparență (aceasta și în eventualitatea în care datele sunt publicate pe pagina de internet a unei asociații din industrie, întrucât, în calitate de operator de date, noi trebuie să avem controlul asupra datelor dezvăluite oriunde apar acestea). Vă rugăm să aveți în vedere, de asemenea, că aveți dreptul de a nu fi supus unei decizii individuale cu caracter automat și dreptul de a vă adresa instanțelor de judecată.

**Consimțământ privind transparența în raportare**

Ne angajăm să vă protejăm datele dumneavoastră cu caracter personal și să respectăm legislația privind protecția datelor în vigoare. De aceea, ne vom îndeplini obligațiile mai sus-menționate în concordanță cu prevederile Codului de Transparenţă numai după obținerea consimțământului dumneavoastră.

Dacă, în orice moment, ne notificați că nu mai doriți ca informațiile dumneavoastră să fie făcute publice, vom lua act de cererea dumneavoastră și, pe viitor, datele dumneavoastră cu caracter personal nu vor mai fi dezvăluite.

Publicarea în baza Legii privind transparența reprezintă o obligație legală a Lilly, motiv pentru care aceasta este obligatorie.

Prin semnarea acestui Acord de transparență în raportare, vă dați consimțământul ca Lilly să prelucreze datele dumneavoastră cu caracter personal în scopul îndeplinirii cerințelor din Codul de Transparenţă privind datele legate de orice interacțiune ce presupune transferuri de valoare pe care Lilly ar putea să o aibă cu dumneavoastră în viitor.

**Prin prezenta consimt ca datele mele cu caracter personal să fie prelucrate în conformitate cu procedura stabilită prin acest Acord de transparență în raportare. Mi-a fost adus la cunoștință faptul că acordarea consimțământului este voluntară și poate fi revocată în orice moment, precum și că nu voi suferi consecințe negative în cazul în care aleg să nu semnez această declarație.**

**Îmi dau acordul.**

**Nu îmi dau acordul.**

**\_\_\_\_\_\_\_\_\_\_\_\_\_\_\_                                                                      \_\_\_\_\_\_\_\_\_\_\_\_\_\_\_\_\_\_\_\_\_ (Data)                                                                                  (Semnătura)**