Príloha (ak je relevantná)

**Formulár na udelenie súhlasu s vedením rozhovorov, zhotovovaním fotografií a videonahrávok a zbavením zodpovednosti (medzinárodný)**

Týmto udeľujem súhlas s tým, že sa so mnou budú viesť rozhovory, budú sa zhotovovať moje fotografie, budem natáčaný/á, budú sa zhotovovať videonahrávky mojej osoby, bude sa nahrávať môj hlas a/alebo že sa bude moje podoba zaznamenávať prostredníctvom iných prostriedkov (ďalej spoločne len „osobný obrazový materiál“), ktoré predstavujú osobné údaje o mojej osobe, a poverujem spoločnosť Eli Lilly and Company a/alebo jej spriaznené spoločnosti (ďalej spoločne len „Lilly“), aby ktorýkoľvek z mojich osobných obrazových materiálov použila, vydala, zverejnila, vystavila, uverejnila na internete, CD-ROMe alebo na inom médiu, ako je dole uvedené, a svojím podpisom tohto formulára vyjadrujem, že chápem a potvrdzujem nasledujúce:

***\* (upravte nasledujúci odsek tak, aby zohľadňoval dohodu so Subjektom údajov o spôsobe, akým bude spoločnosť Lilly používať jeho osobní obrazový materiál, a účely, na ktoré ho bude používať, ak sa budú líšiť od zvýrazneného štandardného znenia. KeĎ DôJDE K ÚPRAVE, TOTO UPOZORNENIE VYMAŽTE.***

Podpisom tohto formulára súhlasím s tým, aby spoločnosť Lilly použila a spracovala môj osobný obrazový materiál predstavujúci moje osobné údaje v rámci akéhokoľvek média alebo akýmkoľvek spôsobom popísaným vyššie, ktorý spoločnosť Lilly považuje za vhodný, na ktorýkoľvek z nasledujúcich účelov: **(i) vzťahy s verejnosťou, (ii) školenia a vzdelávanie, (iii) reklama, (iv) výskum a (v) predaj a marketing. Spoločnosť Lilly nebude môj osobný obrazový materiál používať na žiadne iné účely.** Spoločnosť Lilly bude môj osobný obrazový materiál spracovávať len po dobu nevyhnutne potrebnú pre naplnenie vyššie popísaných účelov.

* Plynule hovorím jazykom, v ktorom je napísaný tento formulár, a som uzrozumený/á s tým, že ak budem mať akékoľvek pochybnosti o význame ktoréhokoľvek ustanovenia tohto formulára, môžem požiadať spoločnosť Lilly o vysvetlenie a taktiež môžem požiadať o verziu formulára napísanú v mojom rodnom jazyku.
* Som uzrozumený/á s tým, že môj osobný obrazový materiál je možné si prezrieť a spoločnosť Lilly ho môže používať po celom svete a môže ho zasielať do krajín celého sveta, teda i mimo územia EU/EEA, a týmto súhlasím s uvedeným využitím/spracovaním po celom svete na účely uvedené v tomto formulári.
* Som uzrozumený/á s tým, že môj súhlas je dobrovoľný, že nie som povinný/á tento súhlas podpísať a že takisto môžem odmietnuť podpísať tento formulár, a tak spoločnosti Lilly zakázať, aby môj osobný obrazový materiál získala alebo používala.
* Som uzrozumený/á s tým, že vybrané formy môjho osobného obrazového materiálu môžu obsahovať moje meno, osobný e-mail, poštovú adresu a telefónne alebo faxové číslo, a udeľujem svoj súhlas aj s použitím/spracovaním týchto osobných údajov spoločnosťou Lilly pre účely popísané vyššie. Ďalej som uzrozumený/á s tým a súhlasím, že v dôsledku začlenenia mojich osobných obrazových materiálov do akéhokoľvek média, ktoré spoločnosť Lilly považuje za vhodné, môžu byť sprístupnené citlivé zdravotné informácie o mojej osobe, vrátane zdravotného stavu.
* Mám právo kedykoľvek odvolať svoj súhlas, pričom toto odvolanie sa musí vykonať písomne a predložiť **[doplňte kontaktné údaje manažéra projektu, vrátane e-mailovej adresy, telefónneho čísla a korešpondenčnej adresy]**. Rovnako mám i právo na prístup k môjmu osobnému obrazovému materiálu a k všetkým mojim spracúvaným osobným údajom, ako i právo vyžadovať ich opravu, doplnenie alebo odstránenie a ďalšie práva podľa príslušných zákonov na ochranu osobných údajov.
* Zbavujem spoločnosť Lilly, jej vedúcich pracovníkov, zástupcov a zamestnancov i všetky osoby podieľajúce sa na vytváraní môjho osobného obrazového materiálu všetkej zodpovednosti v súvislosti s obstarávaním, nahrávaním, natáčaním alebo publikovaním uvedených rozhovorov, fotografií, diapozitívov, počítačových obrázkov, videonahrávok alebo hlasových záznamov.
* Vzdávam sa všetkých práv, ktoré môžem mať vo vzťahu k nárokom na platby alebo tantiémy v súvislosti s akýmkoľvek predvedením, televíznym vysielaním, zverejnením na internete alebo iným publikovaním môjho osobného obrazového materiálu, bez ohľadu na to, či za jeho použitie nejaká tretia strana účtuje poplatok.
* Ak budem mať akékoľvek otázky týkajúce sa ochrany mojich údajov alebo práv na ochranu súkromia podľa tohto formulára, som uzrozumený/á s tým, že sa môžem obrátiť na **[doplňte kontaktné údaje projektového manažéra, vrátane e-mailovej adresy, telefónneho čísla a korešpondenčnej adresy]**.

Vyhlasujem, že mám viac ako osemnásť (18) rokov a som právne spôsobilý/á podpísať tento formulár podľa zákonov svojej krajiny, alebo že som získal/a písomný súhlas svojho rodiča či zákonného zástupcu. Som uzrozumený/á s tým, že podmienky tu uvedené zakladajú zmluvné záväzky, a že tento formulár je pre mňa právne záväzný.

Predtým, než som tento formulár podpísal/a, som si ho prečítal/a v plnom rozsahu sa s ním oboznámil/a. Mal/a som možnosť klásť otázky o použití/spracovaní svojho osobného obrazového materiálu a ďalších osobných údajov, rozumiem jeho zamýšľanému účelu, vedome súhlasím s takým použitím/spracovaním a dobrovoľne tento formulár podpisujem.

|  |  |
| --- | --- |
| **Meno fyzickej osoby:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Podpis fyzickej osoby:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Adresa fyzickej osoby:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Telefónne číslo fyzickej osoby:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Dátum:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Ak ide o fyzickú osobu, ktorá ešte nemá 18 rokov, vyžaduje sa tiež podpis rodiča alebo zákonného zástupcu, inak túto časť vymažte, pokiaľ nie je relevantná.**

Podpisom tohto formulára udeľujem svoj súhlas s tým, aby sa hore uvedená maloletá osoba mohla podieľať na hore popísaných činnostiach a aby sa mohli informácie získané od hore uvedenej osoby používať/spracúvať a zdieľať hore popísaným spôsobom. Vyhlasujem a zaručujem, že (i) mám viac ako osemnásť (18) rokom a som právne spôsobilý/á podpísať tento formulár podľa zákonov svojej krajiny, (ii) som zo zákona oprávnený/á zastupovať hore uvedenú maloletú osobu, (iii) prečíta/a som si tento formulár a rozumiem mu a (iv) mal/a som príležitosť klásť otázky o použití obrazového materiálu a ďalších osobných údajov maloletej osoby, rozumiem jeho zamýšľanému účelu, vedome súhlasím s takým použitím/spracovaním a dobrovoľne tento formulár podpisujem v mene hore uvedenej maloletej osoby.

|  |  |
| --- | --- |
| **Meno rodiča/zákonného zástupcu (tlačeným písmom):** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Podpis rodiča/zákonného zástupcu:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Adresa:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Telefónne číslo:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Dátum:** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

# **Dostanete podpísané vyhotovenie tohto formulára.**